**Ανάδειξη του Γεωργίου Χουρδάκη σε Πρόεδρο του ΣΕΠ.**

Η ανάδειξη του Γιώργου Χουρδάκη στην προεδρία του ΣΕΠ αποτελεί τιμή για τον ίδιο και επιβράβευση της προσωπικότητας του, της ικανότητας και της ποιότητας του , της συνέπειας και συνέχειας, της εντιμότητας του.

Η εξέλιξη αυτή ικανοποιεί όλους μας για το φίλο, το συνεργάτη, τον πολίτη της κοινωνίας μας.

Αποτελεί επίσης τιμή για την κοινωνία του προσκοπισμού του Μεραμπέλλου και της Κρήτης η ανάδειξη του Προέδρου από μέλη μας. Σήμερα εκπροσωπούνται διαχρονικά οι πρόσκοποι της περιοχής μας από μέρος των στελεχών και βαθμοφόρων του Προσκοπισμού.

Αποτελεί επίσης τιμή για την κοινωνία του Μεραμπέλλου, που μέλος της είναι ο Πρόεδρος του Σώματος Ελλήνων Προσκόπων.

Τα μέλη του προσκοπισμού ήτα πάντα παρόντα στην κοινωνία μας με τις δράσεις τις πρωτοβουλίες , την ομαδικότητα, τη συμμετοχή τους, την εξωστρέφεια, την αλληλεγγύη.

Δεν είναι τυχαίο ότι 4 από τους Δημάρχους μετά τη δικτατορία διετέλεσαν μέλη και στελέχη του Προσκοπισμού. Και πολλά στελέχη της κοινωνίας μας πέρασαν από τις γραμμές του προσκοπισμού.

Συγχαίρω τον Γιώργο Χουρδάκη, τον Πρόεδρο των ΣΕΠ και του εύχομαι επιτυχίες, συνέχεια και δράσεις για την ενίσχυση του κοινωνικού ρόλου το σώματος.

Άγιος Νικόλαος 19-11-2021

**Δημήτρης Κουνενάκης**

**Πρώην Δήμαρχος Αγίου Νικολάου**